Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17624

b) köteles megfelelő mennyiségű élelmiszeradagot, gyógyszer készletet, jelzőeszközök és egyéb más túlélési és mentő felszerelést ellátmányként tárolni; 4.4 Kiképzés és gyakorlatozások A kutatás és mentés legmagasabb fokú hatékonyságának elérése és fenntartása céljából a szerződő állam kutató és mentő személyzeteit részesítse rendszeres kiképzésben és tartasson megfelelő kutató és mentő gyakorlatokat. 4.5 A repülőgép roncs Ajánlás. - Minden szerződő állam gondoskodni köteles róla, hogy a területén belül, vagy a felelőssége alá tartozó kutatási és mentési körzetekben a nyílt tengeren, vagy a meg nem határozott felségjogú területeken bekövetkezett repülőbalesetekből származó roncsokat a baleset kivizsgálását követően eltávolítsák, vagy megsemmisítsék, illetőleg térképen feltüntessék, ha jelenléte veszélyes, vagy a későbbi kutató mentő műveletekben zavart okozhat.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes